ועדת הכספים, כנסת 24, פרוטוקול מספר 189, 2021-12-29 21:20

אלכס קושניר: ערב טוב לכולם.

אלכס קושניר: אני פותח את ישיבת ועדת הכספים.

אלכס קושניר: אנחנו ממשיכים לדון - - -

משה גפני: אני מבקש - - -

אלכס קושניר: אני עוד לא סיימתי לדבר.

אלכס קושניר: אנחנו ממשיכים לדון בהעברות התקציביות, ונתחיל מהרוויזיות שיש לנו מהבוקר.

אלכס קושניר: הרוויזיה הראשונה – משרד החקלאות.

משה גפני: אני מבקש - - -

אלכס קושניר: רגע.

אלכס קושניר: משרד החקלאות, מס' 172.

אלכס קושניר: מי מנמק את הרוויזיה?

משה גפני: אני מבקש להגיד הודעה.

אלכס קושניר: בסדר.

אלכס קושניר: בזמן הנימוק, בבקשה.

משה גפני: מה?

אלכס קושניר: בזמן הנימוק.

אלכס קושניר: אתה רוצה לנמק?

אלכס קושניר: בבקשה.

משה גפני: מה זה בזמן הנימוק?

משה גפני: אני רוצה להגיד משהו.

אלכס קושניר: אז תגיד.

משה גפני: אז אני אומר.

משה גפני: אני רוצה להגיד לחברים בוועדה.

משה גפני: אני לא פונה ליושב-ראש בכלל.

משה גפני: אני רוצה להגיד לחברים בוועדה.

משה גפני: תדעו שהשנה האזרחית מסתיימת.

משה גפני: מחר זה הישיבה האחרונה.

משה גפני: יהיו הרבה מאוד משפחות, הרבה מאוד אנשים – במקרה חרדים – שיישארו בלי משכורת.

משה גפני: היה סיכום של האופוזיציה עם יושב-ראש הוועדה שיועבר כסף, אחרי שיש קיצוץ אדיר בנושא הזה, וחזרו בהם בגלל שיש הוראה של האכזר הזה, שר האוצר, שהוא רשע מרושע, וחזרו בהם מהסיכום הזה.

משה גפני: עכשיו שלא לדבר כבר על תמרוץ זה טיפוח, על המוכר שאינו רשמי, שאמרו שיסדרו את זה.

משה גפני: שום דבר לא סודר.

משה גפני: אני לא זוכר אכזריות כזאת כמו שיש עכשיו.

משה גפני: אני זוכר שהייתי יושב-ראש הוועדה, היה סיכום עם האופוזיציה.

משה גפני: בא אליי ראש הממשלה ואמר לי, צריך לעשות אחרת.

משה גפני: אמרתי לו, אין אחרת, זה מה שסיכמתי וזה מה שהיה.

משה גפני: ופה היה סיכום.

אלכס קושניר: תודה רבה.

אלכס קושניר: מי מנמק את הרוויזיה?

משה גפני: והיושב-ראש חוזר בו בגלל שיש הוראה - - - האכזר.

אלכס קושניר: מי מנמק את הרוויזיה?

אלכס קושניר: מי מנמק את הרוויזיה?

ינון אזולאי: אני מנמק.

אלכס קושניר: בבקשה.

ינון אזולאי: פנייה 172 זה החקלאות.

ינון אזולאי: אנחנו הגשנו את הרוויזיות, גם של החקלאות וגם לדבר על הלאה של הרוויזיות האלה, וגם היום מה שקרה במליאה.

ינון אזולאי: הרב גפני לא צועק סתם.

ינון אזולאי: ולדימיר, שאלת אותי מקודם.

ינון אזולאי: זה חלק מהנימוק שלי, זה הזמן של הנימוק שלי.

ינון אזולאי: שאלתם אותי, מה קרה?

ינון אזולאי: איזה עובדים?

ינון אזולאי: ואני אמרתי את זה, ולצערי, כנראה זה לא נשמע.

ינון אזולאי: אם שאלתם אותי מה זה, כנראה שלא הבענו מספיק את הכאב ואת מה שהולך לקרות.

ינון אזולאי: אתם מצביעים פה על עוד תקציב ועוד תקציב, וזה בסדר.

ינון אזולאי: אבל תדעו לכם שיהיו ילדים שאתם לוקחים את הלחם שלהם, שאתם לא מצביעים להם, וההורים שלהם יקבלו – אלפי עובדים.

ינון אזולאי: לפעמים על עשרה עובדים אנחנו פה עושים, וכל אחד פה עם הצעה לסדר וכותרות, ויוצא לתקשורת וזה.

ינון אזולאי: ופה כשאנחנו בוועדה, יכולה לבוא נירה ולהגיד, תשמע, ינון, אני צריכה להגיע הביתה, ויכול לבוא ולדימיר ולהגיד, תשמע, צריך לקצר, ויכול להגיד לי אלכס – הכול בסדר.

ינון אזולאי: אבל שתדעו לכם, אתם מצביעים בלי רחמנות על אותם עובדים שהולכים הביתה, אותם עובדים של תנועות נוער בתוכם.

ינון אזולאי: הם הולכים הביתה.

ינון אזולאי: נירה, תקשיבי לי טוב, הם הולכים הביתה.

ינון אזולאי: אני לא סתם אומר לכם.

ינון אזולאי: תבינו, הם הולכים הביתה.

ינון אזולאי: מחר, מחודש מרץ, הם לא קיבלו את המשכורת שלהם.

ינון אזולאי: מחודש מרץ מתעללים בהם.

ינון אזולאי: עכשיו הם הולכים הביתה.

ינון אזולאי: ב-1 בחודש כבר לא יהיה להם.

ינון אזולאי: על מה מדברים?

ינון אזולאי: על משכורת, אתם יודעים של כמה?

ינון אזולאי: של 500 שקל אולי.

ינון אזולאי: זה השלמה של אותו אחד, של אברך.

ינון אזולאי: זה השלמה שלו.

ינון אזולאי: הם הולכים הביתה.

ינון אזולאי: אין לכם מצפון, אין לכם לב, אין לכם רחמנות.

ינון אזולאי: על מה אתם מדברים?

ינון אזולאי: מה אתם חושבים?

ינון אזולאי: סתם יש לנו זמן לבוא ולהיות פה?

ינון אזולאי: לנו אין ילדים בבית?

ינון אזולאי: אתם חושבים אותנו כאלה מטומטמים שאוהבים רק לבוא ולהקריא ולהקריא?

ינון אזולאי: נכון, אנחנו לומדים ואנחנו עושים.

ינון אזולאי: אבל את כל זה אנחנו עושים לכם בשביל שתבינו, ואולי תהיו בזעקה שלנו ותהיו איתנו.

ינון אזולאי: היה הסכם שהופר.

ינון אזולאי: היה הסכם שלהעברות האלה יהיה להם כסף, וההסכם הזה הופר.

ינון אזולאי: על זה אנחנו זועקים.

ינון אזולאי: כבר שבועיים אנחנו יושבים פה.

ינון אזולאי: לא אכפת לי לשרוף זמן, אבל שייצא לי משהו מזה.

ינון אזולאי: ואם לא ייצא משהו, אז אני אמשיך איתכם, ושגם אתם תזיעו ותהיו עייפים, שלפחות תרגישו מה אותם רעבים יהיו.

ינון אזולאי: ועל זה כל הרוויזיות שלי, ועל זה כל מה שאנחנו עושים פה ועובדים, בשביל אותם מסכנים שלכם אין לב ואין רחמנות עליהם.

אלכס קושניר: תודה רבה.

אלכס קושניר: רוויזיה על פנייה מס' 172, משרד החקלאות – מי בעד הרוויזיה?

אלכס קושניר: מי נגד?

אלכס קושניר: בעד – מיעוט

אלכס קושניר: בקשת הרוויזיה לא אושרה.

אלכס קושניר: הרוויזיה לא התקבלה.

אלכס קושניר: הרוויזיה הבאה של משרד החקלאות, מס' 173 ומס' 178.

אלכס קושניר: כן, אופיר.

אופיר כץ: ההצעה לסדר שיש עכשיו במליאה זו אחת לפניי.

אופיר כץ: זה הדובר הראשון.

אופיר כץ: יש עוד שני דוברים, ואני לא יודע אם כולם שם.

אופיר כץ: אני הבא בתור.

אלכס קושניר: אתה באחרון, לא?

אופיר כץ: זה האחרון.

אלכס קושניר: זהו?

אלכס קושניר: כל כך הרבה מתקדמים?

אופיר כץ: עופר היה דובר אחד.

אלכס קושניר: לא, יש עוד שניים אחרי עופר.

אופיר כץ: כן, עכשיו זה לפני אחרון.

אלכס קושניר: טוב.

אלכס קושניר: בבקשה.

אופיר כץ: היועצת המשפטית, אם זה ידלוף, אז תעצרו את המליאה.

ינון אזולאי: חד וחלק - - -

אלכס קושניר: בבקשה.

אופיר כץ: תגידי להם שיעצרו את המליאה, אם לא יהיה דובר או משהו, שלומית.

קריאה: זה עולה עכשיו?

קריאה: מתי זה עולה?

קריאה: הבאה בתור.

אלכס קושניר: בבקשה, נימוק רוויזיה.

ינון אזולאי: אני מנמק את הרוויזיה של משרד החקלאות.

ינון אזולאי: אנחנו רואים פה העברות למשרד החקלאות, רואים פה העברות למתנדבים, רואים פה העברות לדברים שיכול להיות שהם חשובים.

ינון אזולאי: אף אחד לא אמר שהדברים האלה בהעברות התקציביות האלה הם לא חשובים.

ינון אזולאי: יש דברים שאנחנו יכולים לחלוק עליהם בעניין כספים קואליציוניים.

ינון אזולאי: יש פה כספים קואליציוניים עבור אותם מתנדבים.

ינון אזולאי: אני רק רוצה להגיד דבר אחד.

ינון אזולאי: בחקלאות יש כרגע משבר גדול עם מכסות הביצים, וישבו פה היום חקלאות.

ינון אזולאי: חצי מיליון עופות במקום אחד – כמה מאות אלפים – הולכים והורגים אותם.

ינון אזולאי: כתוצאה מזה, יהיה מחסור גדול בביצים.

ינון אזולאי: במקום שיביאו פתרון בתוך הארץ, של לתת ממקום א' למקום ב', רוצים לייבא ביצים.

ינון אזולאי: הייבוא הזה יגמור את החקלאים, יגמור את כל אלה עם המכסות של הביצים, ומה שיישאר זה שעוד עובדים יהיו.

ינון אזולאי: בא אליי היושב-ראש ואמר לי, יש כמה עשרות אלפי חקלאים שממתינים לכסף הזה.

ינון אזולאי: זה בסדר.

ינון אזולאי: אבל אתם דואגים שהחקלאים האלה, בסופו של דבר, כשלוקחים להם את העופות, לא יהיה להם מה לעשות.

ינון אזולאי: הם יצטרכו עוד חודש, עוד חודשיים, גם הם יהיו רעבים.

ינון אזולאי: הולכים להביא פירות וירקות מחו"ל.

ינון אזולאי: שתבינו, הרי זה אחיזת עיניים כל הפירות והירקות האלה מחו"ל.

ינון אזולאי: אנחנו, כציבור שומרי שמיטה, מביאים בשנה הזאת יבול נוכרי, יבול מחו"ל, המחירים שלנו עולים.

ינון אזולאי: הם התנסו כבר עלינו.

ינון אזולאי: למה אתם הולכים לעשות את זה?

ינון אזולאי: המחירים עולים, אין ירידה במחירים.

ינון אזולאי: תפסיקו עם אחיזת העיניים הזאת.

ינון אזולאי: זאת אחיזת עיניים.

ינון אזולאי: תקלטו את זה.

ינון אזולאי: חבל.

ינון אזולאי: עוד עובדים ילכו הביתה.

ינון אזולאי: עוד משפחות יהיו רעבות.

ינון אזולאי: קחו את זה בחשבון לפני שאתם הולכים לעשות את הצעד הזה.

אלכס קושניר: תודה רבה.

משה גפני: אדוני היושב-ראש - - -

אלכס קושניר: לא.

אלכס קושניר: הוכחה אחת.

ינון אזולאי: למה?

ינון אזולאי: למה?

ינון אזולאי: הוא גם הגיש.

אלכס קושניר: בסדר.

אלכס קושניר: הוכחה אחת.

ינון אזולאי: לא, סליחה.

משה גפני: אבל יש רוויזיה שלי.

אלכס קושניר: הרוויזיה על 173, 178 – משרד החקלאות.

ינון אזולאי: רגע, לא כל אחד שזה, יש רוויזיה והוא יכול?

ינון אזולאי: - - -

אלכס קושניר: אני יכול להחליט שרק אחד מנמק.

ינון אזולאי: מה זה יכול להחליט?

ינון אזולאי: מה זה הדריסה הזאת?

אלכס קושניר: מי בעד הרוויזיה?

ינון אזולאי: אני בעד הרוויזיה.

ינון אזולאי: לא מספיק הבאתם את העובדים עכשיו בשעה כזאת, אתם גם לא נותנים לנו?

ינון אזולאי: - - -

אלכס קושניר: מי נגד הרוויזיה?

אלכס קושניר: בעד – מיעוט

אלכס קושניר: בקשת הרוויזיה לא אושרה.

אלכס קושניר: הרוויזיה לא התקבלה.

אופיר כץ: עכשיו ההצעה לסדר שאני הבא בתור אחריה, והשר מסכם.

אלכס קושניר: אתה הבא בתור?

אופיר כץ: אני אחרי שהשר מסכם.

אופיר כץ: הוא מסכם כרגע.

אלכס קושניר: טוב, הישיבה נעולה.